
З А П О В Е Д

№ ОА-755
                                                           гр. Ботевград, 30.10.2026 год.

На основание чл. 44, ал. 2 във връзка с чл. 44, ал. 1, т. 4 от Закона за местното самоуправление и местната администрация, чл. 9, ал. 3 и ал. 5 от Закона за пътищата, при спазване на приложимите изисквания за организация и безопасност на движението и съгласувана от ОДМВР – София временна организация на движението,  във връзка с постъпили писма с рег. инд. № 3400-353/30.10.2026г. и № 3400-354/30.10.2026г. от „ОРС-Инфраструктура“ ООД, относно необходимостта от временно ограничаване на движението през Ботевградски проход (Арабаконак), с цел извършване на подготвителни дейности по осигуряване на обходен маршрут във връзка с ремонтно-възстановителните работи в пътен тунел „Топли дол“ на автомагистрала „Хемус“, и с оглед осигуряване безопасността на участниците в движението и лицата, извършващи дейностите

Н А Р Е Ж Д А М:

1. Да се въведе временно ограничение на движението на моторни превозни средства по общинския път през Ботевградски проход (Арабаконак), в участъка, попадащ на територията на община Ботевград, с дължина 5,2 км.
2. Ограничението по т. 1 да бъде считано от 10:00 часа на 31.10.2026 г. до 10:00 часа на 20.11.2026 г., при условие че към началния момент са изпълнени необходимите нормативни изисквания за въвеждането му.

3. Ограничението се въвежда с цел безопасно извършване на подготвителни дейности, включващи почистване на избуяла растителност и заснемане на терена.

4. „ОРС-Инфраструктура“ ООД да осигури необходимите мерки за сигнализиране и обезопасяване на участъка, съобразно приложимите нормативни изисквания и съгласуваната организация на движението.

5. Въвеждането на ограничението да се извърши след необходимото съгласуване с компетентните служби за контрол на МВР и при координация с Община Горна Малина.
6. След приключване на дейностите „ОРС-Инфраструктура“ ООД да предприеме необходимите действия за премахване на временната сигнализация и възстановяване на нормалното движение.
Контрол по изпълнението на временното ограничение на движението и безопасността на движението се възлага на инж. Тихомир Ненов – Директор строителство, съгласно Заповед № 36/26.10.2026г. на управителя на „ОРС-Инфраструктура“ ООД.
Контрол по изпълнението на заповедта възлагам на инж. Цветелин Цветков – Зам. – кмет на община Ботевград.
Настоящата заповед да се разгласи, като се  публикува на официалната интернет страница на Община Ботевград и се постави на таблото за съобщения в ЦАО, в сградата на общинска администрация – Ботевград.

Настоящата заповед да се изпрати на ОДМВР – София, Община Горна Малина и „ОРС-Инфраструктура“ ООД за сведение и изпълнение съобразно компетентността им. 
ИВАН ГАВАЛЮГОВ /п/*
Кмет на община Ботевград
* (п) Заличена информация на основание чл. 5 от Регламент (ЕС) 2016/679 на ЕП и на СЕС.

